இடையிடையே பார்வதி சந்திக்கும் சில மனிதர்கள், அனைவராலும் ஏற்றுக்கொள்ள முடியாத அரசியல் கருத்துக்களை சொல்லிவிட்டு போனாலும் அவை யதார்த்தமான உண்மைகளே. தமிழீழ விடுதலைப்போராட்டம் துரோகத்தால் வீழ்த்தப்பட்டது என்பது யாவரும் அறிந்த உண்மை. துரோகம் என்பது தனியே சர்வதேசம் மட்டும் செய்ததில்லை. அங்கே களத்திலும் நடந்தேறியுள்ளது என்பதை இந்நூல் வெளிச்சம் போட்டுக்காட்டியுள்ளது. அங்கே காட்டிக்கொடுத்தவனும் போராளி, காப்பாற்றியவனும் போராளி.